laion/Wikipedia-Exotic huggingface dataset:
רכס ויסקונסין

רכס ויסקונסין (באנגלית: Wisconsin Range) הוא רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה. הרכס מורכב ממישור ויסקונסין ומספר קרחונים, רכסי הרים ופסגות. ברכס גובלים קרחון רידי, נחל קרח שימיזו, נחל קרח הורליק ורמת הקרח הפנימית. הרכס מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1959–1964. שמו של הרכס ניתן לו על ידי הוועדה המייעצת לשמות אנטארקטיים. הרכס נקרא על שם אוניברסיטת ויסקונסין – מדיסון, ששלחה חוקרים רבים לאנטארקטיקה; האוניברסיטה ממוקמת בעיר מדיסון, במדינת ויסקונסין שבארצות הברית. • Minshew VH, Stratigraphy of the wisconsin range, horlick mountains, antarctica, Science. 1966 Apr 29;152(3722):637-8. doi: 10.1126/science.152.3722.637. PMID 17779498 • G. FAURE; K. S. TAYLOR; J. H. MERCER, Rb-Sr provenance dates of feldspar in glacial deposits of the Wisconsin Range, Transantarctic Mountains, GSA Bulletin (1983) 94 (11): 1275–1280. https://doi.org/10.1130/0016-7606(1983)94<1275:RPDOFI>2.0.CO;2 • Isbell, John & Koch, Zelenda & Szablewski, Gina & Lenaker, Paul. (2008), Permian glacigenic deposits in the Transantarctic Mountains, Antarctica, Special Paper of the Geological Society of America. 441. 59-70. 10.1130/2008.2441(04) • John G Murtaugh (1969), Geology of the Wisconsin Range batholith, Transantarctic Mountains, New Zealand Journal of Geology and Geophysics, 12:2-3, 526-550, DOI: 10.1080/00288306.1969.10420297 • Velon Haywood Minshew, Jr. (1967), GEOLOGY OF THE SCOTT GLACIER AND WISCONSIN RANGE AREAS, CENTRAL TRANSANTARCTIC MOUNTAINS, ANTARCTICA, The Ohio State University רכס ויסקונסין באתר הסקר הגאולוגי של ארצות הברית רכס ויסקונסין באתר הגאזט האנטארקטי של ממשלת אוסטרליה רכס ויסקונסין באתר הגאזט האנטארקטי המשווה SCAR של ממשלת אוסטרליה רכס ויסקונסין באתר mindat מפה טופוגרפית של רכס ויסקונסין מידע גאוגרפי והיסטורי מידע גאוגרפי על פסגת פורה מידע גאוגרפי על הר מינשו מידע גאוגרפי על הר לשאק מידע גאוגרפי על פסגת קופמן מידע גאוגרפי על הר סויאט מידע גאוגרפי על פסגת שיטס
מרצדס-בנץ EQV

מרצדס-בנץ EQV (באנגלית: Mercedes-Benz EQV) היא מכונית חשמלית במרכב מיניוואן בעלת שמונה או שבעה מקומות, שמיוצרת על ידי מרצדס-בנץ משנת 2019. היא הוצגה בתערוכת הרכב של פרנקפורט בספטמבר 2019. בתערוכת הרכב הבינלאומית של ז'נבה במרץ 2019 הציגה את דגם הקונספט המקדים. ה-EQV היא השנייה במשפחת מרצדס-בנץ EQ. העיצוב החיצוני למעט הפגושים נשאר זהה למרצדס -בנץ V-קלאס, בפנים מכונית מרצדס עיצבה אותה בעיצוב של דגמי ה-EQ, אך הפעם במקום מסך מגע המחבר את המולטימדיה והלוח מחוונים תחת מסגרת אחת, לוח המחוונים הפעם אינו דיגיטלי וישנו רק מסך מגע אחד בקוטר 10 אינץ'. מרצדס משווקת את ה-EQV עם מערכת הנעה אחת. הנעה קדמית עם מנוע חשמלי אחד המספק כ-204 כ"ס ומומנט מרבי של 36.9 קג"מ. המהירות הוגבלה ל-160 קמ"ש. סוללת ליתיום-יון בקיבולת 100 קוט"ש המספקת טווח נסיעה חשמלי של 405 ק"מ. את הסוללה ניתן לטעון באמצעות מטען ביתי בקיבולת 11 קילוואט המטעין את הסוללה מ-10 ל-80 אחוז בתוך 10 שעות או באמצעות מטען מהיר בקיבולת 110 קילוואט המטעין את הסוללה מ-0 ל-80 אחוז בתוך 45 דקות. מבט אחורי מבט קדמי מדיה וקבצים בנושא מרצדס-בנץ EQV בוויקישיתוף רועי צוקרמן, שמונה נוסעים, אפס זיהום: מרצדס EQV בדרך לישראל, באתר אוטו, ‏21 באוגוסט 2019 אלדד מנורי, מרצדס EQV חשמלית נחשפת, באתר פורטל הרכב גיר, ‏22 באוגוסט 2019 מרצדס EQV: גרסה חשמלית למרצדס V קלאס, באתר קארטיוב, ‏17 במרץ 2019 בישראל בשנה הבאה: 2020 מרצדס EQV החשמלי, באתר קארטיוב, ‏20 באוגוסט 2019 מרצדס מתכוונת להתחיל בייצור המיניוואן החשמלי EQV בעל טווח של 400 ק"מ, באתר מגזין רכב חשמלי, ‏22 באוגוסט 2019
מרצדס-בנץ EQ

מרצדס-בנץ EQ (באנגלית: Mercedes-Benz EQ) היא משפחת המכוניות החשמליות מתוצרת חברת מרצדס-בנץ. המשפחה הושקה בתערוכת הרכב של פריז בספטמבר 2016, עם הצגת הקונספט מרצדס-בנץ ג'נריישן EQ. הסמליל של המשפחה החל כ-eQ אך בעקבות תביעה של צ'רי במרץ 2017 שלטענתה מרצדס העתיקה את הסימן מהצ'רי QQ3 החשמלי, שינתה מרצדס את הסמליל ל-EQ. מדיה וקבצים בנושא מרצדס-בנץ EQ בוויקישיתוף אתר האינטרנט הרשמי של מרצדס-בנץ EQ (באנגלית) מרצדס השיקה בפריז את חטיבת EQ לרכבים חשמליים, באתר קארטיוב, ‏30 בספטמבר 2016 מרצדס מתכננת להשיק תת-מותג חשמלי, באתר אוטו, ‏09 באוגוסט 2018 יוסף-אושרי מישייב, מרצדס חושפת את הג'נריישן EQ קונספט, באתר פורטל הרכב גיר, ‏02 באוקטובר 2016 China's Chery files trademark complaint against Mercedes over green car brand, באתר reuters, ‏23 במרץ 2017 Mercedes-Benz cleared to use EQ name for electric cars, באתר motortrend, ‏01 באוגוסט 2017 מרצדס EQC החשמלי נחשף - לידה של משפחה חשמלית, באתר קארטיוב, ‏04 בספטמבר 2018 אלדד מנורי, מרצדס EQV חשמלית נחשפת, באתר פורטל הרכב גיר, ‏22 באוגוסט 2018 עוד דגם חשמלי למרצדס: 2021 מרצדס EQA נחשף, באתר קארטיוב, ‏20 בינואר 2021 אוהד אסטון, מרצדס חשפה את ה-EQS החשמלית, באתר מגזין רכב חשמלי, ‏16 באפריל 2021 מרצדס EQB החשמלי נחשף - 7 מושבים חשמלי, באתר קארטיוב, ‏19 באפריל 2021 תערוכת הרכב במינכן: מרצדס מציגה את ה-EQE 350 – EV Magazine, באתר EV Magazine | מגזין רכב חשמלי, ‏2021-09-06 Mercedes-Benz EQE Debuts With EQS Styling, 288 HP, And Hyperscreen, Motor1.com (באנגלית) cartube, מרצדס EQS SUV החשמלי 2022 נחשף, באתר cartube טנדרון חשמלי ויוקרתי? מרצדס EQT קונספט נחשף, באתר קארטיוב, ‏10 במאי 2021 Mercedes-Benz EQ A Concept Puts 249-Mile EV In A Stylish Package, באתר מוטור 1, ‏12 בספטמבר 2017 מרצדס EQV: גרסה חשמלית למרצדס V קלאס, באתר קארטיוב, ‏17 במרץ 2019 S קלאס של העתיד: מרצדס EQS החשמלית, באתר קארטיוב, ‏10 בספטמבר 2019 Mercedes Concept EQG Debuts In Munich With Electric G-Class Style, Motor1.com (באנגלית)
הרמן באואר-מארקפי

הרמן באואר-מרקפי (במקור הרמן באואר מרקוסון, בהונגרית: Bauer-Márkfi Herman; סניץ, 1801 – סגד, 14 במרץ 1874) היה מורה יהודי-הונגרי, פקיד הרישום ואחר כך המזכיר של הקהילה היהודית בסגד. הרמן באואר-מארקפי הועסק כמורה בבית הספר היהודי בעיר מאקו בדרום ממלכת הונגריה, שם היה גם פקיד הרישום. הוא נבחר לפקיד הרישום בשנת 1834 על ידי הקהילה היהודית הגדולה בעיר סגד, שם עבד גם כמזכיר הקהילה לאחר מכן בהצלחה רבה עד לפרישתו בשנת 1862. הרמן באואר-מארקפי היה חוקר יהדות, עברית ותלמוד בולט, שגם נשא דרשות בהונגרית ובגרמנית. הייתה לכך השפעה משמעותית על ה"הונגריזציה" של היהודים בתחומי ממלכת הונגריה. הוא קיים פעילות ספרותית מתמדת. עבד ב"ביכורי העתים" שיצא בווינה (כתב עת מדעי שהופיע בווינה בשפה העברית והיה כתב עת של תנועת ההשכלה היהודית בתקופת פעולתה באוסטריה ובגליציה, כתב העת שיצא לאור בווינה בשנים תקפ"א-תקצ"ב (1820–1831) כלל גם רשימות רבות של משה שטיינשניידר מייסד המחקר המודרני של הביבליוגרפיה העברית. ב-23 במרץ 1841 פרסם באואר-מארקפי קול קורא למילון כיס עברי-הונגרי (העבודה שתוכננה לשמונה חוברות כבר הייתה אז מושלמת בכתב יד). באואר היה היהודי הראשון שכתב מחקר פילוסופי בהונגרית בעקבות הפיידון של משה מנדלסון בשם "הנשמה". Fromme Ansichten. סגד, 1837. נאום חגיגי. כתב לחנוכת בית הכמסת ב 19 מאי 1843 1843. קול אבל. לזכרו של מר יאנוש פאלפי, חבר מועצת העיר סגד, להלווייתו. סגד, 1844. Eine Freudensstimme (אירוע ההשבעה של הפלטין של צ'ונגראד. סגד, 1852. על אלמוות הנפש (הנשמה). סגד, 1836. שתי חוברות. (נכתב בעקבות פיידון של מנדלסון) משלי שלמה בודה, 1844. (המשלים של שלמה בהונגרית ובעברית, באותיות אוניברסיטת M K) לקסיקון יהודי הונגרי. 1929. הרמן באואר מארקפי יוז'ף סיניאי. חייהם ויצירותיהם של סופרים הונגרים 1891. Szinnyeinél Hlubok כריכה חיצוני כתב העת ביכורי העתים וינה "פיידון", בפרויקט גוטנברג הגרמני (בגרמנית) A Zsidó Lexikon szerint Salomó
גאורגי דז'יקייה

גאורגי דז'יקייה (ברוסית: Георгий Тамазович Джикия; נולד ב-21 בנובמבר 1993) הוא כדורגלן רוסי ממוצא גאורגי-מגרלי המשחק בעמדת הבלם. דז'יקייה, נולד במוסקבה להורים ממוצא גאורגי שגורשו מאבחזיה. דז'יקייה, התחיל את הקריירה שלו במחלקת הנוער של לוקומוטיב מוסקבה. ב-24 במאי 2011, דז'יקייה ערך את הופעת הבכורה שלו בקבוצת המילואים של המועדון, אך מעולם לא שיחק בקבוצה הבוגרת. ב-27 בפברואר 2014, דז'יקייה חתם בספרטק נלצ'יק ובסיום העונה חתם בחימיק דזרז'ינסק. ב-10 ביולי 2015, דז'יקייה חתם באמקאר פרם. ב-26 בפברואר 2016, דז'יקייה חתם בספרטק מוסקבה. ב-18 בינואר 2018, דז'יקייה נפצע ברצועה הצולבת וסיים את העונה. הוא שיחק במדי הקבוצה עד מאי 2024, במהלך תקופתו בקבוצה זכה בסופרקאפ, בגביע ובאליפות והיה לכדורגלן הרוסי הראשון לזכות בכל שלושת התארים הלאומיים. בנובמבר 2016, דז'יקייה זומן לראשונה לסגל נבחרת רוסיה. ב-5 ביוני 2017, דז'יקייה ערך את הופעת הבכורה שלו בנבחרת במשחק ידידות נגד הונגריה. ב-16 בנובמבר 2019, דז'יקייה הבקיע את שער הבכורה שלו בנבחרת בהפסד 1–4 לבלגיה. דז'יקייה זומן לסגל הנבחרת לקראת גביע הקונפדרציות 2017 ויורו 2020. ספרטק מוסקבה אליפות רוסיה: 2016/2017 הסופרקאפ הרוסי: 2017 גביע רוסי: 2021/2022 מדיה וקבצים בנושא גאורגי דז'יקייה בוויקישיתוף גאורגי דז'יקייה, ברשת החברתית אינסטגרם גאורגי דז'יקייה, באתר Transfermarkt גאורגי דז'יקייה, באתר Soccerway גאורגי דז'יקייה, באתר WorldFootball.net גאורגי דז'יקייה, באתר National Football Teams גאורגי דז'יקייה, באתר FootballDatabase.eu
ווטר-טאוור מיוזיק

ווטר-טאוור מיוזיק (באנגלית: WaterTower Music) לשעבר ניו ליין רקורדס (באנגלית: New Line Records), היא חברת תקליטים שהוקמה בשנת 2000. דרך חברת התקליטים הזו יצאו פסקולים לחלק מסרטי האימה המכניסים ביותר בכל הזמנים, כדוגמת: The Conjuring‏ ,Annabelle‏ ,The Conjuring 2‏ ו-Annabelle: Creation. חברת התקליטים מופצת ברחבי העולם על ידי ADA; חלק מוורנר מיוזיק גרופ, שהייתה בבעלות האחים וורנר בעבר. חברת התקליטים הוקמה בשנת 2000 בשם ניו ליין רקורדס, על ידי ג'ייסון לין. ב-15 בינואר 2010 שונה שמה של ניו ליין רקורדס לווטר-טאוור מיוזיק. בשנת 2019, ההפצה חזרה לידי ADA, ובכך איחדה מחדש את וורנר מיוזיק גרופ עם עם האחים וורנר. מעבר לכך, נמצא מיקום המטה של החברה בברבנק, קליפורניה. בין האמנים החתומים בחברה, נמנים: הנס צימר, ג'נקי XL, הווארד שור, רמין ג'וואדי, מייקל ג'אקינו, תומאס ניומן, דני אלפמן, ג'וסף בישארה ומקס ריכטר. להלן לקט מתוך הפסקולים שיצאו על ידי חברת התקליטים: 2010: Valentine's Day 2011: A Cinderella Story: Once Upon a Song 2013: The Conjuring 2014: Annabelle 2016: The Conjuring 2 2017: Annabelle: Creation 2017: King Arthur: Legend of the Sword 2017: Justice League 2018: The Nun 2019: The Curse of La Llorona 2019: Annabelle Comes Home 2020: Self Made: Inspired by the Life of Madam C. J. Walker 2021: Legacies: Special Episode – Salvatore: The Musical! 2021: The Conjuring: The Devil Made Me Do It מדיה וקבצים בנושא ווטר-טאוור מיוזיק בוויקישיתוף אתר האינטרנט הרשמי של ווטר-טאוור מיוזיק (באנגלית) ווטר-טאוור מיוזיק, ברשת החברתית פייסבוק ווטר-טאוור מיוזיק, ברשת החברתית אקס (טוויטר) ווטר-טאוור מיוזיק, ברשת החברתית אינסטגרם ווטר-טאוור מיוזיק, ברשת החברתית טיקטוק ווטר-טאוור מיוזיק, סרטונים בערוץ היוטיוב WaterTower Music, WaterTower Music WaterTower Music, Discogs (באנגלית) Gregg Kilday,AP, Gregg Kilday, AP, Warners rebrands New Line Records, The Hollywood Reporter, ‏2010-01-15 (באנגלית אמריקאית) Steve Chagollan, Steve Chagollan, Record labels get in the groove, Variety, ‏2010-03-23 (באנגלית אמריקאית)
לה-לה לנד רקורדס

לה-לה לנד רקורדס (באנגלית: La-La Land Records) הייתה חברת תקליטים שהוקמה בשנת 2002. דרך חברת התקליטים הזו יצאו פסקולים שונים של סרטים כדוגמת The Conjuring של "לזמן את הרוע" (2013), ו-A Quiet Place Part II של "מקום שקט 2" (2021). בשנת 2013, הוציאה עם ווטר-טאוור את פסקול סרט האימה "לזמן את הרוע" (2013), The Conjuring, שזכה להצלחה. חברת התקליטים לה-לה לנד רקורדס הוקמה בשנת 2002, דרכה יצאו פסקולים של סרטים מסוגות שונות. להלן לקט מתוך הפסקולים שיצאו על ידי חברת התקליטים: 2013: The Conjuring 2021: A Quiet Place Part II אתר האינטרנט הרשמי של לה-לה לנד רקורדס לה-לה לנד רקורדס, ברשת החברתית פייסבוק לה-לה לנד רקורדס, ברשת החברתית אקס (טוויטר) לה-לה לנד רקורדס, סרטונים בערוץ היוטיוב The Conjuring, נבדק ב-2021-06-12 A Quiet Place Part II, נבדק ב-2021-06-12 The Conjuring (Original Motion Picture Soundtrack), נבדק ב-2021-06-12
Anywhere Away from Here

"Anywhere Away from Here" הוא סינגל של הזמר-יוצר האנגלי ראג-אנ'-בון מאן והזמרת-יוצרת האמריקאית פינק. הסינגל יצא ב-9 באפריל 2021, והוא מופיע באלבום האלופן השני של ארג-אנ'-בון מאן, Life by Misadventure. נכון ליוני 2021, לשיר יש יותר מ-16 מיליון השמעות בספוטיפיי. בהצהרה על יציאת השיר, ראג-אנ'-בון מאן אמר כי: "השיר הזה הוא השתקפות כנה של הרצון להיעלם ממצבים לא נוחים - על הפגיעות שכולנו מתמודדים איתה. זה כבוד שיש את פינק לסינגל הזה ואני כל כך שמח שהיא מסוגלת להיות חלק ממנו." באותה הצהרה, פינק תיארה כיצד פגשה את ראג-אנ'-בון מאן באירופה ב-2017, לאחר ששמעה לראשונה את הסינגל שלו "Human" מ-2016, באמרה: "עד אז כבר התאהבתי בקולו וכשנפגשנו באופן אישי אני למדתי במהירות שיש לו גם נשמה יפה. מאז, ידעתי שאני רוצה לעבוד איתו יום אחד. 'Anywhere Away From Here' לא יכול להיות שיר טוב יותר עבורנו לשיר יחד. אני כל כך מתכבדת להיות חלק משיתוף הפעולה הזה." רוב קופסי, מחברת המצעדים הרשמית, אמר כי: "בעקבות הסינגל המרגש של ראג-אנ'-בון מאן [ושל פינק], 'All You Ever Wanted', אנחנו נמצאים בבלדה של בלדה - וזו בלדה נכונה מהסוג המושך את לב האוזן. ההפקה מופשטת לקצת יותר מפסנתר, ומאפשרת לשמוע חריץ רגשי ולנהום בכל אחת מקולותיהם לצאת לדרך מלאה". הווידאו קליפ של השיר יצא לראשונה ליוטיוב ב-9 באפריל 2021. נכיון ליוני 2021, לשיר יש יותר מ-3 מיליון צפיות. מידע על הסינגל "Anywhere Away from Here" באתר מיוזיק בריינז סרטון השיר "Anywhere Away from Here" באתר יוטיוב "Anywhere Away From Here (Rag'n'Bone Man & P!nk)". ארכיון מ-2021-04-18. נבדק ב-17 באפריל 2021. {{cite web}}: (עזרה) "Listen to Rag'n'Bone Man's new collaboration with Pink, 'Anywhere Away From Here'". NME. 9 באפריל 2021. ארכיון מ-2021-04-21. נבדק ב-17 באפריל 2021. {{cite web}}: (עזרה) "Rag'n'Bone Man drop hotly-anticipated duet, Anywhere Away From Here". The List. 9 באפריל 2021. ארכיון מ-2021-04-20. נבדק ב-17 באפריל 2021. {{cite web}}: (עזרה) "Rag'n'Bone Man & Pink's Anywhere Away From Here is a ballad for the ages: Preview". Official Charts Company. 8 באפריל 2021. ארכיון מ-2021-05-01. נבדק ב-17 באפריל 2021. {{cite web}}: (עזרה) "Rag'n'Bone Man, P!nk - Anywhere Away from Here (Official Video)". ארכיון מ-2021-05-18. נבדק ב-17 באפריל 2021. {{cite web}}: (עזרה) "2021 NOMINEES". Berlin Music Video Awards (באנגלית אמריקאית). ארכיון מ-2021-05-07. נבדק ב-2021-06-09. "Credits / Anywhere Away from Here / Rag'n'Bone Man – TIDAL". Tidal. ארכיון מ-2021-04-17. נבדק ב-17 באפריל 2021. {{cite web}}: (עזרה)
המרכז הלאומי לחקר אוטיזם

המרכז הלאומי לחקר אוטיזם הוא מרכז לחקר האוטיזם שהוקם באוניברסיטת בן-גוריון בשיתוף פעולה עם ההמרכז הרפואי האוניברסיטאי סורוקה ונתמך על ידי מענק ממשרד המדע והטכנולוגיה. המרכז נוסד בשנת 2015 על ידי חוקרים מאוניברסיטת בן-גוריון ורופאים מהמרכז הרפואי אוניברסיטאי סורוקה אשר חוקרים, מאבחנים ומטפלים בילדים עם אוטיזם. בתחילת דרכו ייסד המרכז מאגר מידע אזורי לאוטיזם שאליו נאסף מידע נרחב הכולל מידע קליני על ההריון והלידה, ציונים ממבחנים התנהגותיים, סריקות MRI, ומידע גנטי. בשנת 2018 החליט משרד המדע לתמוך בהפיכת מרכז המחקר ללאומי ובעקבות זאת נוצר שיתוף פעולה עם עמותת אלו"ט ומרכז האוטיזם באסף הרופא. מאגר המידע נהפך מאזורי ללאומי ומכיל כיום מידע על מעל 1200 ילדים עם אוטיזם ברחבי הארץ. מידע זה כולל גם מדדי אורך שנאספים בביקורי מעקב לאורך שנים ומאפשרים ללמוד על התפתחות הילדים ושינוי בסימפטומים. שותפויות עם מרכזים רפואיים נוספים צפויים בשנים הקרובות. מאגר המידע הלאומי מאפשר לחוקרים מכלל האוניברסיטאות והמרכזים הרפואיים בארץ לערוך מחקרים ארוכי טווח על אוכלוסיית נבדקים גדולה ולחבר בין מדדים שונים שרלוונטיים להבנת הסיבות לאוטיזם ולהבנת איכות האבחון והטיפול באוטיזם בישראל. במחקרים אלו מנסים החוקרים לזהות סוגים שונים של אוטיזם ולהבין את הסיבות והמנגנונים הביולוגיים שגורמים להתפתחות אוטיזם. כדי לקדם את האבחון והטיפול באוטיזם, המרכז מעודד מחקרים שמפתחים שיטות חדשות לאבחון וטיפול באוטיזם ומחקרים שבודקים את היעילות של שיטות אבחון וטיפול קיימות מתוך הבנה שילדים שונים זקוקים לפתרונות שונים. המרכז פועל על פי עקרון שהחיבור בין החוקרים באוניברסיטאות, הקלינאים במרכזים הרפואיים, המשפחות, ובוגרים עם אוטיזם הוא קריטי לקידום המחקר, האבחון, והטיפול באוטיזם בישראל. אתר האינטרנט הרשמי של המרכז הלאומי לחקר אוטיזם המרכז הלאומי לחקר אוטיזם, ברשת החברתית פייסבוק Meiri, G., Dinstein, I., Michaelowski, A., Flusser, H., Ilan, M., Faroy, M., ... & Menashe, I. (2017). Brief report: the negev hospital-university-based (HUB) autism database. Journal of Autism and Developmental Disorders, 47(9), 2918-2926. Dinstein, I., Arazi, A., Golan, H. M., Koller, J., Elliott, E., Gozes, I., ... & Meiri, G. (2020). The National Autism Database of Israel: a Resource for Studying Autism Risk Factors, Biomarkers, Outcome Measures, and Treatment Efficacy. Journal of Molecular Neuroscience, 70(9), 1303-1312
ואמושורוסי

ואמושורוסי (בהונגרית: Vámosoroszi) הוא כפר קטן במחוז סבולץ'-סטמאר-ברג שבצפון מזרח הונגריה בסמוך לגבול האוקראיני. בדומה ליישובים רבים באירופה, גם אוכלוסיית ואמושורוסי קטנה בעשרות השנים האחרונות, מ-565 תושבים בשנת 1990 עד 531 תושבים בשנת 2020. הכפר ואזורו מיושבים לסירוגין מאז המאה ה-14. יהודים חיו בואמושורוסי בתקופות זמן שונות. ליד בית העלמין הציבורי קיימת מצבה של יהודי. בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה. מדיה וקבצים בנושא ואמושורוסי בוויקישיתוף אתר האינטרנט הרשמי של ואמושורוסי נתוני הכפר באתר הלמ"ס ההונגרי מצבה יהודית בואמושורוסי תיעוד יהודי ואמושורוסי שנרצחו בשואה מפקדי האוכלוסין של יהודי הונגריה, 1993
ויטלי רובין

ויטלי רובין (רוסית: Вита́лий Аро́нович Ру́бин;‏ 14 בספטמבר 1923 מוסקבה - 18 באוקטובר 1981) היה חוקר סין סובייטי, עלה לארץ בשנות ה-70 והיה למרצה באוניברסיטה העברית. ויטלי רובין נולד במוסקבה, בנו של הפילוסוף אהרון רובין. בשנת 1940 החל את לימודיו בפקולטה להיסטוריה של אוניברסיטת מוסקבה. ביוני 1941 הצטרף למיליציה העממית. בקרב הראשון ליד ילניה הוא נלקח בשבי, אך הצליח להימלט לאחר שלושה ימים וחזר למוסקבה. ב-1942 החל את הכשרתו בבית ספר לתותחנים בטומסק, אך לאחר שנודע שהיה בשבי הוא סולק מבית הספר. הוא נשלח לעבודות כפייה במכרה פחם במחוז מוסקבה, שם שהה עד 1944, אז חלה בשחפת וטופל כנגדה עד 1948. ב-1948 חידש את לימודיו באוניברסיטת מוסקבה. ב-1951 לימודיו הושלמו והוא קיבל תואר בלימודי המזרח, אך לא הצליח להתקבל ללימודי תואר שני, לפי עדותו בגלל אנטישמיות. במשך חצי שנה עבד כמורה לרוסית של סטודנטים סינים באוניברסיטה חקלאית בנובוצ'רקסק. לאחר מכן התחיל לעבוד בספריה של האקדמיה למדעים של ברית המועצות בתור ביבליוגרף של ספרות ותרבות סינית. ב-1960 השלים את התזה שלו בנושא "ג'ואנג דזה כמקור להיסטוריה חברתית של סין העתיקה" וקיבל את התואר השני. תחום התמחותו היה פילוסופיה של סין העתיקה. בשנת 1968, לאחר 15 שנות עבודה הוא סיים את עבודתו בספרייה. שנה לפני כן פרסם מאמר על מקורות החשיבה הפוליטית בסין, כנראה בזכותו הוא התקבל למשרת חוקר במכון לחקר המזרח של האקדמיה למדעים של ברית המועצות והתחיל את עבודתו בימיה האחרונים של שנת 1968, שם עבד עד 1972. היה חבר בקבוצת הלסינקי. ב-1972 רובין ואשתו ביקשו היתר לעזוב את ברית המועצות ולעלות לישראל, אך בקשתם נדחתה. בעקבות הבקשה רובין סולק מעבודתו באקדמיה. שמו התפרסם לאחר שפרסם מאמר בכתב העת The New York Review of Books בשם "?Is the scholar human" בו תיאר את ניסיונותיו לעזוב את ברית המועצות. תוך עשרה חודשים כ-1,200 מדענים מ-18 מדינות חתמו על עצומה הדורשת להתיר לרובין ואשתו לצאת מברית המועצות. רובין הפך לאחד המנהיגים של תנועת העלייה, הוא נפגש עם עיתונאים מערביים, וחברי קונגרס אמריקאים. הוא היה בין יוזמיהם של מכתבים גלויים של מסורבי עלייה, ושל סמינרים, הפגנות ושביתות רעב. ב-1974 נעצר על ידי המשטרה ובעקבות כך לקה בהתקף לב. בית משפט ניסה להאשימו ב"טפילות". בסופו של דבר, בשנת 1976, הותר להם לעזוב את ברית המועצות. כבר באותה שנה הם עזבו אותה ולאחר שהות קצרה בארצות הברית משפחת רובין עלתה לארץ. בישראל התקבל למשרת מרצה באוניברסיטה העברית. נהרג בתאונת דרכים בשנת 1981 בכביש בין באר שבע לערד. אביו, אהרון רובין, היה פילוסוף, שלימד באוניברסיטאות במוסקבה. אמו, סופיה, הייתה עקרת בית לקויית ראייה. היה אחיינם של השחקנית מריה סנלניקוב, הכלכלן יצחק רובין והסופר אנדריי סובול. בן דודו היה המשורר מרק סובול. ב-1956 התחתן עם אינס אקסלרוד. דף המוקדש לוויטלי רובין באתר קבוצת הלסינקי (ברוסית) מתוך מכתביו של ויטלי רובין באתר מרכז סחרוב (ברוסית) כתבה המוקדשת לויטלי רובין לאחר מותו בניו-יורק טיימס (באנגלית) בקטע וידאו זה ויטלי רובין מתאר מה עובר על יהודי ברית המועצות המבקשים לעלות לארץ (באנגלית) הודעה על פטירתו ותקציר קצר על חייו של ויטלי רובין בכתב עת Journal of Asian Studies (באנגלית) הודעה על פטירתו ותקציר קצר על חייו של ויטלי רובין בכתב עת Early China (באנגלית) ויטלי רובין (1923-1981), דף שער בספרייה הלאומית דף המוקדש לויטלי רובין באתר קבוצת הלסינקי מתוך מכתביו של ויטלי רובין באתר מרכז סחרוב הודעה על פטירתו ותקציר קצר על חייו של ויטלי רובין בכתב עת Early China הודעה על כך בגיליון עיתון דבר
The Conjuring: The Devil Made Me Do It (פסקול)

The Conjuring: The Devil Made Me Do It: Original Motion Picture Soundtrack הוא פסקול סרט האימה העל-טבעי האמריקאי "לזמן את הרוע 3: בשליחות השטן" (2021), שהולחן על ידי המלחין ומפיק הסרטים האמריקאי ג'וסף בישארה. הפסקול יצא לאור ב-28 במאי 2021, על ידי חברת התקליטים ווטר-טאוור מיוזיק. The Conjuring: The Devil Made Me Do It הוא הפסקול הרשמי של סרט האימה העל-טבעי שובר הקופות "לזמן את הרוע 3: בשליחות השטן" (2021), שיצא לאקרנים בסמוך לצאתו, והוא הפסקול השישי אותו מלחין ג'וסף בישארה עבור היקום הקולנועי של לזמן את הרוע. בתוך The Conjuring: The Devil Made Me Do It נכללים שירים מסוגת המוזיקה האלקטרונית ומוסגת מוזיקת אימה ומתח. כל שירי הפסקול הולחנו על ידי המלחין ומפיק הסרטים האמריקאי ג'וסף בישארה. השיר "Devil Opening", מהווה כשיר הפותח את הפסקול ואת הסרט "לזמן את הרוע 3: בשליחות השטן", ו-"Soaring Curses", סוגר אותם. שיר הנושא של הפסקול הוא "The Conjuring: The Devil Made Me Do It" שמשמש גם כרצועה הרביעית בו. מידע על האלבום The Conjuring: The Devil Made Me Do It באתר MusicBrainz האלבום The Conjuring: The Devil Made Me Do It באתר ספוטיפיי האלבום The Conjuring: The Devil Made Me Do It באתר דיזר האלבום The Conjuring: The Devil Made Me Do It באתר אפל מיוזיק The Conjuring: The Devil Made Me Do It (Original Motion Picture Soundtrack), נבדק ב-2021-06-09 The Conjuring: The Devil Made Me Do It (Original Motion Picture Soundtrack) by Joseph Bishara (באנגלית אמריקאית), נבדק ב-2021-06-09 The Conjuring: The Devil Made Me Do It (2021) - IMDb, נבדק ב-2021-06-09
מו-דו

מו-דו, קיצור של מושך-דוחף (באנגלית: Push-Pull) הוא ביטוי כללי לציוד נייד רכבתי המסוגל לנוע לשני הכיוונים במהירות דומה ללא צורך בשינוי שלו וללא צורך לסובב אותו. בישראל דבק הכינוי "מו-דו" לדגם ספציפי של קרונות כאלו - קרונות המו-דו הספרדיים מתוצרת חברת אלסטום שהיו הראשונים מסוג זה שהופעלו באופן סדיר ברכבת ישראל, והכוונה ב"קרונות מו-דו" היא לרוב לדגם ספציפי זה (אם כי זה אינו שמו הרשמי). במבנה הבסיסי של ציוד מסוג "מו-דו" קיימים תאי-נהג בשני צידי הרכבת. ברכבות "מו-דו" הנגררות או נדחפות על ידי קטר בצד אחד של הרכבת ישנו קרון מיוחד הנמצא בקצה השני של הרכבת המכונה קרון ניהוג. קרון זה שונה משאר קרונות הרכבת בכך שחלק ממנו מוקצה לתא-נהג נוסף. בקרונועים מבוטל לעיתים הצורך בקרון ניהוג מיוחד על ידי כך שכל מערך כולל בתוכו תא ניהוג בשני צידיו. קיימות רכבות מו-דו דו ראשיות עם שני קטרים, אחד מכל צד, שאחד דוחף והשני מושך בעת ובעונה אחת (דוגמת רכבות ה-TGV), או רכבות מו-דו עם קטר במרכז הרכבת ושני קרונות ניהוג בשני הקצוות. כאשר ציוד איננו מסוג "מו-דו", יש צורך להחליף את כיוון הנסיעה בתהליך המכונה "חיוג". בתהליך זה מופרד הקטר מהקרונות, ומועבר באמצעות מסילה צידית אל הקצה האחר של הרכבת,שם הוא מחובר מחדש. פתרון אפשרי נוסף הוא לולאה גדולה בה הרכבת יכולה לבצע סיבוב באופן דומה לפניית פרסה - פתרון זה אינו מיושם בישראל. גם החלפת כיוון הנסיעה בציוד מו-דו מכונה לעיתים "חיוג" אם כי זוהי פעולה פשוטה וקצרה הרבה יותר שנעשית לרוב בלחיצת כפתור. היתרון העיקרי בשימוש בציוד מו-דו הוא תפעולי. הזמן הדרוש לחיוג רכבת שאינה מו-דו ארוך, ודורש השבתה של הציוד למשך כמה דקות, במהלכן מושבתות גם המסילות שבאמצעותן מבוצע החיוג. יתרון נוסף הוא חיסכון בעלויות בהקמת תחנות הקצה. חיוג ציוד שאינו מו-דו דורש סידורים מיוחדים בתחנות הקצה כמו מערך נוסף של מסילות ומסוטים שיאפשרו את ביצועו, ואף עשוי להידרש לכך כוח אדם נוסף. הצטיידות מוגברת של רשת רכבות מסוימת בציוד מו-דו מאפשרת בניית תחנות קצה פשוטות בהן מסתיימות המסילות בבלמי פגוש וללא מערך מסוטים מיוחד. מדיה וקבצים בנושא מו-דו בוויקישיתוף
זייטה

זייטה (בהונגרית: Zajta) הוא כפר קטן במחוז סבולץ'-סטמאר-ברג שבצפון מזרח הונגריה בסמוך לגבול הרומני. בדומה ליישובים רבים באירופה, גם אוכלוסיית זייטה קטנה בעשרות השנים האחרונות, מ-398 תושבים בשנת 1990 עד 381 תושבים בשנת 2020. הכפר ואזורו מיושבים לסירוגין מאז המאה ה-14 יהודים חיו בזייטה בתקופות זמן שונות. בכפר קיים בית קברות יהודי ישן בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה. מדיה וקבצים בנושא זייטה בוויקישיתוף אתר האינטרנט הרשמי של זייטה נתוני הכפר באתר הלמ"ס ההונגרי בית הקברות היהודי בזייטה תיעוד יהודי זייטה שנרצחו בשואה מפקדי האוכלוסין של יהודי הונגריה, 1993